32000D0039
L 013/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 декември 1999 година
за изменение на приложение Б към Директива 90/429/ЕИО на Съвета за определяне на ветеринарно-санитарните изисквания за внос и търговия в рамките на Общността със сперма от животни от рода на свинете
(нотифицирано под номер C(1999) 4507)
(текст от значение за ЕИП)
(2000/39/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/429/ЕИО на Съвета от 26 юни 1990 г. за определяне на ветеринарно-санитарните изисквания за внос и търговия в рамките на Общността със сперма от животни от рода на свинете (1), последно изменена с Решение 1999/608/EО (2), и по-специално член 17 от нея,
като има предвид, че:
(1)
В случая на болестта на Ауески за безопасен се счита 30-дневен период след отстраняването на подозрителната пратка и след приключване на почистването и дезинфекцията на стопанство.
(2)
Следователно глава I, точка 4, буква б) от приложение Б към Директива 90/429/ЕИО следва да се измени.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В глава I, точка 4 от приложение Б към Директива 90/429/ЕИО буква б) се заменя със следния текст:
„През последните 30 дни не са установени никакви клинични, патологични или серологични доказателства за наличие на болестта на Ауески“.
Член 2
Адресати на настоящото решение са държавите-членки.
Съставено в Брюксел на 16 декември 1999 година.